Nuusbrief van 12 April 2019 • Laerskool Jan van Riebeeck
12 Apr, 2019 | Nuusbrief
Saterdag, 13 April 2019 Sportdag Kaperjolle @ LJvR
Dinsdag, 23 April 2019 Netbal: O/11 – O/13 Distrikproewe
Vrydag, 26 April 2019 Landloop: GEKANSELLEER
Baie dankie aan almal wat so hard gewerk het en ook môre hard gaan werk om van die Kaperjolle 'n sukses te maak. Ons hoop om almal daar te sien, daar sal regtig iets vir almal wees. Onthou om jou eie drankies te bring vir die wat alkoholiese verversings verkies.
Boekedag, 26 April
Kaperjolle, 13 April
· Alle kaartjies wat reeds gekoop is, sal by die inligtingstafel Saterdag afgehaal moet word. Dit is om seker te maak almal kry hul kaartjies.
· Etekaartjies: Hou jou e-pos dop om 'n land te kies waar jy wil eet.
· Speletjies: Indien jy nog nie kaartjies gekoop het nie, bring asb. R5 muntstukke om deel te neem.
· Aand Fliek: Fliek in die saal is vir ouderdomme 10+. Fliek in juf. Schultz se klas is vir alle jonger ouderdomme. Alle kinders word aangemoedig om hulle eie kussings en komberse te bring vir die aand se fliek. Merk asb. alle persoonlike goed duidelik. Dit kan in die saal gestoor word tydens die dag.
· Vervoer en parkering: Parkering in die area is beperk. Maak so ver moontlik van UBER gebruik.
· Bring eie alkoholiese drankies. Daar sal genoeg ys, water en ander drinkgoed beskikbaar wees.
· Die dag sal voortgaan ongeag van die weer.
Baie geluk aan Danielle Fourie in Gr.1 wat Jannie van die week is – dankie dat jy so gereeld herwin. Geniet die Col'Cacchios uistappie.
Ons herinner julle weer aan Nude Foods in Constitutionstraat 5, Zonnebloem (om die hoek van Get Wine) waar jy kos en huishoudelike produkte per gewig kan koop, sonder om 'n enkele plastieksak te gebruik. Neem jou eie glas, papier of kartonhouer saam om die produkte in terug te neem huis toe. Vir meer inligting, sien NUDEFOODS se webtuiste.
Kortpaaie op die webtuiste
Rol af op die skool se TUISBLAD vir kortpaaie na, onder andere, die SNOEPIE BESTELVORM en die VERLORE GOEDERE opsomming.
Tennisliga-uitslae na die eerste kwartaal
Ons het die uitslae van die liga ontvang na die eerste kwartaal. Baie dankie aan Yurich en al sy afrigters wat 'n groot aanwins vir ons skool is en 'n duidelike verskil in ons tennis maak. Baie dankie ook aan elke onderwyser wat so getrou die oefeninge bygewoon het en ons spelers na wedstryde vergesel het.
Die uitslae is soos volg: Gemeng A: 1. JvR (21 punte) 2. Monte Vista (8 punte) 3. CBC (1 punt) 3. Parklands (1 punt) Gemeng B: 1. JvR (16 punte) 2. Table View (15 punte) 3. Bloubergridge (13 punte) 4. Elkanah Senior Primary (12 punte) 5. Parklands Prep (7 punte) 6. Sunningdale (2 punte) 7. Curro Century City (1 punt)